基於原型編程

基於原型編程係物件導向編程嘅一種做法，指個 OOP 程式唔會明確噉定義「類別係乜」，而係以物件做出發點：

攞一嚿物件 A；
  建立一件新嘅物件 B，並且指明 B 繼承嗮 A 啲特性同方法；
  跟住可以用同樣嘅方法建立更多嘅物件；

喺廿一世紀初，主流嘅 OOP 係跟基於類別嘅做法嘅，不過都有唔少編程工作者比較鍾意用基於原型嘅做法，例如有啲工作者指出，基於類別嘅做法通常都係會將個程式啲類別定死咗，唔俾部電腦喺行個程式期間郁個類別嘅內容，而相比之下，基於原型嘅做法本質上就會容許呢樣嘢，好似係：

攞物件 A 做物件 B 嘅原型；
  改物件 B 嘅特性同方法；
  攞物件 B 做物件 C 嘅原型；

而呢樣嘢被指能夠達致一啲基於類別做唔到嘅功能。

基於類別編程，基於原型編程嘅相對
JavaScript

參攷

物件導向編程